**Obavijest vinogradarima**

Vinogradari da bi legalno mogli prodavati svoje grožđe do ove godine morali su ishoditi Rješenje za stavljanje grožđa u promet. Ulaskom Republike Hrvatske u Europsku uniju prestala je obveza ishođenja rješenja o prometu grožđa.

Prema važečim propisima vinogradari koji prodaju grožđe dužni su se prije berbe grožđa odnosno prodaje istog javiti u regionalni ured Agencije za plaćanja u poljoprivredi, ribarstvu i ruralnom razvoju. Agencija će im na njihov zahtjev izdati tkz. Prateće dokumente. Vinogradar zadužuje onoliko pratećih dokumenata koliko procjeni da će imati kupaca. Svakom kupcu grožđa, vinogradar ispisuje prateći dokument u 3 primjerka. Jedan primjerak daje kupcu, drugi zadržava, a treći vraća u Agenciju za plaćanja. Prateći dokumenti su označeni referentnim brojevima i koliko dokumenata vinogradar zaduži toliko će ih morati i vratiti.

Prateće dokumente u Agenciji može zatražiti isključivo nositelj OPG – a ili njegov opunomoćenik koji mora imati ovjerenu punomoć kod javnog bilježnika. Prateće dokumente Agencija ne naplaćuje.

Naša regionalna Agencija za plaćanja u poljoprivredi, ribarstvu i ruralnom razvoju nalazi se u Zagrebu na adresi Ulica grada Vukovara 70. Telefon: 01/6298-190.

Obrazac punomoći i sve dodatne informacije možete dobiti u uredima **Poljoprivredne savjetodavne službe.**